અમેરિકાના ૫૭ વરસના ડેવિડ મીલ છેલ્લા ત્રણ વરસથી ટેફી સાથે લિવઈન રહે છે. ટેફી એ રોબો છે. ૨૦૧૪માં તેણે લગભગ ૭૬૦૦ ડૉલરમાં ખરીદી હતી. હકીકતમાં ડેવિડે સિલિકોન અને સ્ટીલનો ઉપયોગ કરાવીને એકદમ વાસ્તવિકતાનો અહેસાસ કરાવે તેવી ઢીંગલી બનાવડાવી. ડેવિડે તે ઢીંગલી એટલે કે રોબો ફક્ત શારીરિક ઈચ્છાઓની પૂર્તિ માટે જ બનાવડાવી છે. ડેવિડ તેને મનપસંદ રીતે શણગારે છે. ડેવિડ જાણે છે કે સાચૂકલી જેવી દેખાતી ટેફી હકીકતે જીવંત નથી, પરંતુ ફક્ત શારીરિક ઈચ્છા માટે જ તે એનો ઉપયોગ કરે છે. ટેફીને લાવ્યા બાદ પણ તેને સાચુકલી સ્ત્રીની જરૂર રહે જ છે. કારણ કે ટેફી તેની હસી શકતી નથી કે વાતચીત કરી શકતી નથી. રોબો સેક્સ ડૉકટર ડેવિડ લેવી કહે છે કે આવતા વરસોમાં માનવી રોબો સાથે પ્રેમ કરતો થઈ જશે. રોબો સાથેના લગ્ન પણ કાયદાકીય રીતે માન્ય રખાશે. ટેફી સાથે ત્રણ વરસથી જીવતો ડેવિડ મીલ કબૂલે છે કે જો તેને રોબો કે સ્ત્રી એ બેમાંથી એકની પસંદગી કરવાની હોય તો તે ચોક્કસ જ સ્ત્રીને જ પસંદ કરે. તે ક્યારેય રોબો ટેફીના પ્રેમમાં નથી પડ્યો એવું પણ કબૂલે છે. ટેફી દેખાવે યુવાન અને સુડોળ છે તે જ મહત્ત્વનું છે.